Abaco
Store norske leksikon,Geografi,Verdens geografi,Nord- og Mellom-Amerika,Bahamas’ geografi
Abaco er to øyer i nordlige del av Bahamas, Great Abaco og Little Abaco. Øyene har til sammen et areal på 1681 kvadratkilometer med 17 224 innbyggere (2010). Hovedbyen er Marsh Harbour.
Abaco-øyene er skogrike (furu) og ellers lite oppdyrkede. Viktigste salgsprodukt fra jordbruket er sitrusfrukt. Andre næringer er båtbygging og velutviklet turisme.Den 1. september 2019 ble Abaco rammet av den kraftigste orkanen som er registrert på den amerikanske østkysten noensinne. Orkanen Dorian hadde en vindstyrke på opptil 295 kilometer i timen med 360 kilometer i timen i kastene. Dorian gjorde katastrofale ødeleggelser på øyene. Les mer i Store norske leksikon Bahamas